Щхьэр хъужмэ, ныбэр узыжынкъым
 
 
Индрис махуэ гуэрым Хъуэжэ деж къыщIыхьащ:
 
- Уа, Хъуэжэ, си ныбэр схуэбгъэхъужтэмэ ... Дыгъуасэ кIапэ мывэрэ пхъэщхьэмыщхьэ цIынэрэ сшхати, ныбэ уз сищlауэ нэху щыху сигъэжеякъым, хущхъуэ гуэр уимыlэу пlэрэ? - жиlэри.
 
Хъуэжэ зыгуэрхэр щэхуу къибжурэ, Индрис и щхьэм епщэу щlидзащ. 
 
- Зи узыгъуэ кlуэдын Хъуэжэ, си щхьэм лажьэ иIэкъым, си ныбэращ узэпщэнур, - жеlэ зи ныбэ къыхэлъадэ Индрис.
 
- Сызэпщэр сэ сощlэж. Ныбэм сыт и лажьэ, лажьэ зи1эр зэдэпшх хъунумрэ мыхъунумрэ зэхэзымыгъэкIыфар арщ. Щхьэр хъужмэ, ныбэр узыжынкъым,- жиlащ Хъуэжэ.